ONKALAMWENYO YOPAKRISTE
Okuhwepopaleka uunkulungu wetu muukalele
—Ladhipika mboka yu ulika ohokwe ye ye kokugongala
OMOLWASHIKE SHA SIMANA: Okugongala ohaku tu pe ompito ‘yokwiimbila Jehova’ noyoku mu “hambelela” pandjigilile. (Eps 149:1) Ohatu longwa pokugongala, tu longe ehalo lyaJehova. (Eps 143:10) Mboka yu ulika ohokwe nosho wo aakonakonimbiimbeli ohaya ningi omahumokomeho meendelelo, uuna ya tameke okukala haye ya pokugongala.
NKENE TU NA OKU SHI NINGA:
Hiya omunegumbo kokugongala nziya ngaashi tashi vulika. Ino pumbwa okutegelela sigo mwa tameke ekonakonombiimbeli, opo wu shi ninge. — Eh 22:17
Yelithila ngoka u ulika ohokwe shoka tashi ka ningwa pokugongala naashoka tashi ka kundathanwa pokugongala taku landula. Iinima mbika tayi landula otayi vulu oku ku kwathela wu shi ninge: Okafo kokuhiya aantu kokugongala, okavidio Oshike hashi ningwa pokugongala kwOonzapo dhaJehova? nosho wo oshileshwa 5 no 7 shokambo Ehalo lyaJehova
Kwathela ngoka u ulika ohokwe. Otashi vulika a pumbwa olefa nenge ekwatho sho ta hogolola omizalo ndhoka tadhi opalele. Kuutumba naye pokugongala, e tamu landula pamwe momambo goye. Mu kwathela wo a tseyike kuyalwe
nso_Latn kmb_Latn lin_Latn umb_Latn kac_Latn bem_Latn umb_Latn umb_Latn